Document ID: /roh_data/filtered/fineweb-2-filterrobots_roh.jsonl.gz/61438

L’atun è qua! Ed ils animals dal «Gôt Miraculous» han in plaschairun da tut las bunas chaussas da magliar ch’èn uss madiras: nuschs, tschareschas, froslas ed anc bler auter pli. Uschia na fai betg surstar che Mauro Urs maglia il venter pli che plain! Era ils trais amis èn s’entupads sut il Pign Grond e Not la Vulp remartgescha che era il venter da Lina Lieur è daventà pulit grond. Tgi sa cun tge buntads che Lina Lieur ha emplenì ses venter?